Wilsons udenrigspolitik blev kendt som [[Wilsonianism]]. Til trods for at Wilson i forbindelse med sit genvalg i 1916 havde lovet, at han ikke ville involvere USA i [[1. verdenskrig|første verdenskrig]] — herunder blandt andet ført kampagne på sloganet "''He kept us out of war''" — så førte han i 1917 USA ind i krigen, da han i april 1917 bad [[Kongressen (USA)|Kongressen]] erklære Tyskland krig. USA havde under Wilson længe ført en politik, som favoriserede [[Ententemagterne]] i forhold til blandt andet økonomisk støtte og udlån, men den konkrette årsag til USA's indtræden i krigen var [[telegrammet fra Zimmermann]], som dels omtalte en militæralliance mellem Tyskland og Mexico og derforuden omtalte en uindskrænkede ubådskrig. I [[1918]] fremlagde Wilson en [[14-punkts fredsplan]] for [[Europa]]. Bl.a. stod der, at [[nationalt mindretal|nationale mindretal]] skulle have [[Den nationale selvbestemmelsesret|selvbestemmelsesret]] m.h.t. hvilken stat, de ville tilhøre. Han var dybt engageret i fredsforhandlinger med Tyskland og var personligt involveret i udformningen af [[Versaillestraktaten]]. Ligeledes var Wilson drivkraften bag [[Folkeforbundet]]. Det lykkes ham dog aldrig at overtale Kongressen til at ratificere traktaten bag Folkeforbundet, hvorfor USA aldrig indtrådte i Folkeforbundet.
Titler Politik Historie Politiske_embeder Foreninger Organisationer Uddannelsesinstitutioner Universiteter